96 RATIO VITAE. 
monides nonnulli, v. c. Pimpla oculatoria et Hemi- 
teles palpator, ova ponunt; larvae exclusae autem 
substantiam internam ovorum araneae comedunt, 
etin ipso araneae nido in nymphas et insecta de- 
clarata commutantur. Aliae species, v. c. Hemi- 
teles areator, domos intrant et, eadem intentione 
ut reliquae, larvas Dermestium Anthrenorum et 
Tinearum investigant. Feminae aculeo brevi in- 
structae, ad ova deponenda, larvas quaerunt haud 
absconditas, sed libere in foliis etc. degentes; quae 
autem aculeum longum aut longissimum gerunt, 
larvas investigant occulte viventes in ligno, sub 
cortice, in gallis, in nidis etc. Hae feminae, si 
canalem aut rimam, aliudve cavum, ubi larvae 
absconditae esse possent, invenerunt, pedibus an- 
ierioribus supra foramen se collocant, corpus 
quam alte elevant, abdomen ipsum autem vertica- 
liter erigunt, tum terebram sub ventrem deflectunt 
et in foramen inserunt; aut gallas et nidos aliorum 
insectorum terebra perforant, ut apice aculei lar- 
vas absconditas attingant, quibus deinde ova sua 
inmittunt. Haec semper sat profunde in corpus 
larvae ponuntur, ne forsan, larva cute se exuente, 
cum cute perdantur. Progenies Ichneumonis, ex 
ovis exclusa, ut plurimum interna larvae petit et, 
interanea ejus, nec vero viscera ipsa, sed corpus 
adiposum, comedens, in larva cum larva ipsa, 
semper avide edente, usque nutritur et crescit, 
dum adulta ad mutationem se paret, qua fine vel in 
corpore larvae ipsius in statum nymphae transit, 
vel, postquam per musculos et cutem larvae ro- 
